Document ID: 32001R2415

Padomes Regula (EK) Nr. 2415/2001
(2001. gada 10. decembris),
ar ko groza Regulu (EK) Nr. 2666/2000 par palīdzību Albānijai, Bosnijai un Hercegovinai, Horvātijai, Dienvidslāvijas Federatīvajai Republikai un Bijušajai Dienvidslāvijas Maķedonijas Republikai un Regulu (EK) Nr. 2667/2000 par Eiropas Rekonstrukcijas aģentūru
EIROPAS SAVIENĪBAS PADOME,
ņemot vērā Eiropas Kopienas dibināšanas līgumu, un jo īpaši tā 308. pantu,
ņemot vērā Komisijas priekšlikumu [1],
ņemot vērā Eiropas Parlamenta atzinumu [2],
tā kā:
(1) Eiropas Kopiena apņemas sniegt finanšu palīdzību Bijušajai Dienvidslāvijas Maķedonijas Republikai, tajā skaitā arī atbalstu 2001. gada 13. augusta pamatnolīguma īstenošanai.
(2) Situācijā šajā valstī ir nepieciešama ātra un efektīva darbība Kopienas palīdzības piegādāšanā, ko var vislabāk panākt ar vietējo izpildi.
(2) Eiropas Rekonstrukcijas aģentūra, turpmāk tekstā "Aģentūra", kas nodibināta saskaņā ar Regulu (EK) Nr. 2667/2000 [3], ir vispāratzīta iestāde ar plašu pieredzi Kopienas palīdzības piegādāšanā.
(4) Tādēļ, lai attiecinātu Aģentūras darbību arī uz Bijušo Dienvidslāvijas Maķedonijas Republiku, ir jāgroza Regula (EK) Nr. 2666/2000 [4] un Regula (EK) Nr. 2667/2000.
(5) Kopienas palīdzības īstenošanu Dienvidslāvijas Federatīvajā Republikā un Bijušajā Dienvidslāvijas Maķedonijas Republikā, ko izlemj saskaņā ar citiem dokumentiem, Komisija var deleģēt Aģentūrai.
(6) Eiropas Kopienas dibināšanas līgums šīs regulas pieņemšanai neparedz citas pilnvaras, vien tās, kas paredzētas 308. pantā,
IR PIEŅĒMUSI ŠO REGULU.
1. pants
Regulu (EK) Nr. 2666/2000 groza šādi: Regulas 4. panta 1. un 2. punktā vārdus "Dienvidslāvijas Federatīvajai Republikai" aizstāj ar vārdiem "Dienvidslāvijas Federatīvajai Republikai un Bijušajai Dienvidslāvijas Maķedonijas Republikai".
2. pants
Regulu (EK) Nr. 2667/2000 groza šādi:
1. Regulas 1. pantu aizstāj ar šādu pantu.
"1. pants
1. Komisija var deleģēt Aģentūrai šādus uzdevumus:
i) Kopienas palīdzības īstenošanu, kas paredzēta Dienvidslāvijas Federatīvajai Republikai un Bijušajai Dienvidslāvijas Maķedonijas Republikai Regulas (EK) Nr. 2666/2000 1. pantā;
ii) Kopienas palīdzības īstenošanu, ko izlemj Komisija, pamatojoties uz citiem dokumentiem, kas pieejami attiecīgajām valstīm. Šādos gadījumos to veic saskaņā ar attiecīgo regulu noteikumiem un uz to neattiecas šīs regulas 2. panta 1. punkta b) un c) apakšpunkts, 2. panta 2., 3. un 4. punkts, 4. pants un 5. panta 1. punkta a) līdz c) un h) apakšpunkts.
2. Šim nolūkam izveido Eiropas Rekonstrukcijas aģentūru, turpmāk tekstā "Aģentūra", lai īstenotu Kopienas palīdzību, kā norādīts 1. punktā."
2. Regulas 2. panta 1. punkta b) apakšpunktā vārdus "Dienvidslāvijas Federatīvās Republikas" aizstāj ar vārdiem "Dienvidslāvijas Federatīvās Republikas un Bijušās Dienvidslāvijas Maķedonijas Republikas".
3. Regulas 4. panta 10. punktā vārdus "Dienvidslāvijas Federatīvajai Republikai" aizstāj ar vārdiem "Dienvidslāvijas Federatīvajai Republikai un Bijušajai Dienvidslāvijas Maķedonijas Republikai".
4. Regulas 7. panta 3. punkta pirmajā daļā vārdus "Dienvidslāvijas Federatīvās Republikas" aizstāj ar vārdiem "Dienvidslāvijas Federatīvās Republikas un Bijušās Dienvidslāvijas Maķedonijas Republikas".
5. Regulas 7. panta 3. punkta otrajā daļā vārdus "Dienvidslāvijas Federatīvajai Republikai" aizstāj ar vārdiem "Dienvidslāvijas Federatīvajai Republikai un Bijušajai Dienvidslāvijas Maķedonijas Republikai".
6. Regulas 15. pantā vārdus "Dienvidslāvijas Federatīvajai Republikai" aizstāj ar vārdiem "Dienvidslāvijas Federatīvajai Republikai un Bijušajai Dienvidslāvijas Maķedonijas Republikai".
3. pants
Šī regula stājas spēkā dienā, kad to publicē Eiropas Kopienu Oficiālajā Vēstnesī.
Šī regula uzliek saistības kopumā un ir tieši piemērojama visās dalībvalstīs.
Briselē, 2001. gada 10. decembrī

Labels: 18
5